Document ID: 31989D0073

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 21ης Δεκεμβρίου 1988
για τις αιτήσεις συνδρομής εκ μέρους των Ευρωπαϊκών Κοινοτήτων σχετικά με την έκτακτη οικονομική ενίσχυση υπέρ της Ελλάδας στον κοινωνικό τομέα οι οποίες υπεβλήθησαν από την Ελλάδα (1988)
(Το κείμενο στην ελληνική γλώσσα είναι το μόνο αυθεντικό)
(89/73/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 815/84 του Συμβουλίου της 26ης Μαρτίου 1984 για την έκτακτη οικονομική ενίσχυση υπέρ της Ελλάδας στον κοινωνικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 4130/88 (2), και ιδίως το άρθρο 7,
Εκτιμώντας:
ότι η Ελλάδα έχει υποβάλει στην Επιτροπή σύμφωνα με το άρθρο 6 παράγραφος 1 του κανονισμού (ΕΟΚ) αριθ. 815/84 αιτήσεις για τη χορήγηση οικονομικής ενίσχυσης του έτους 1988·
ότι πληρούνται όλες οι απαραίτητες προϋποθέσεις για τη χορήγηση της ενίσχυσης·
ότι λεπτομερή στοιχεία των μεμονωμένων προγραμμάτων για τα οποία ισχύει αυτή η απόφαση περιλαμβάνονται στο παράρτημα·
ότι αυτή η απόφαση συμφωνεί με τη γνώμη της επιτροπής που συστάθηκε από τον κανονισμό (ΕΟΚ) αριθ. 815/84 άρθρο 10,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το ποσό της εγκριθείσας ενίσχυσης για κάθε πρόγραμμα καθώς και ορισμένες τροποποιήσεις της παρούσας απόφασης δηλώνονται στο παράρτημα.
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 21 Δεκεμβρίου 1988.

Labels: 0
18